rejauldu/bengali-wikipedia huggingface dataset:
শহীদ রঙ্গু মিয়া (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।    জন্ম ও শিক্ষাজীবন  রঙ্গু মিয়ার জন্ম কুমিল্লা জেলার নাঙ্গলকোট উপজেলা মৌকরা ইউনিয়ন এর (মৌবাড়ি) গ্রামে। তার বাবার নাম আবু মিয়া এবং মায়ের নাম লালমতি বিবি। তার স্ত্রীর নাম জয়তুন নেছা। তাঁদের দুই ছেলে ও এক মেয়ে।   কর্মজীবন  রঙ্গু মিয়া চাকরি করতেন পাকিস্তান সেনাবাহিনীর ইঞ্জিনিয়ারিং কোরে। ১৯৭১ সালে কর্মরত ছিলেন রংপুর সেনানিবাসে। মুক্তিযুদ্ধ শুরু হলে সেনানিবাস থেকে পালিয়ে ঝাঁপিয়ে পড়েন যুদ্ধে।    মুক্তিযুদ্ধে ভূমিকা  অমিত সাহসী যোদ্ধা ছিলেন রঙ্গু মিয়া। লালমনিরহাট জেলার হাতিবান্ধা উপজেলার অপারেশনে তিনি শহীদ হন। মুক্তিযুদ্ধকালে এই এলাকা ছিল মুক্তিবাহিনীর ৬ নম্বর সেক্টরের পাটগ্রাম সাবসেক্টরের আওতাধীন। এই সাবসেক্টরের অধিনায়ক ছিলেন ক্যাপ্টেন মতিউর রহমান। রঙ্গু মিয়ার বীরত্ব সম্পর্কে তিনি বলেন, ‘আমাদের হাতীবান্ধা অপারেশন ছিল ভয়াবহ। হাতীবান্ধাতে পাকিস্তান সেনাবাহিনীর একটি কোম্পানি ছিল। আমি ইতঃপূর্বে কয়েকবার চেষ্টা করেছি হাতীবান্ধা দখল করতে। কিন্তু ব্যর্থ হয়েছি। নভেম্বরের ২০-২১ হবে। ঈদের দিন ছিল। আমরা ঈদের সুযোগ নিয়ে ঠিক সকাল আটটায় হাতীবান্ধা আক্রমণ করি। যদিও দিনের আলোয় ওই সময় আক্রমণের উপযোগী ছিল না। ‘আমরা ভেবেছিলাম, ঈদের দিন পাকিস্তানি সেনারা হয়তো রিলাক্স করবে এবং অন্যান্য কাজে ব্যস্ত থাকবে। আমরা চার কোম্পানি মুক্তিযোদ্ধা নিয়ে দুই দিক থেকে আক্রমণ করি। আমাদের সৌভাগ্য ছিল বলতে হবে। কারণ, সেদিন পাকিস্তান সেনাবাহিনীর কোম্পানি বদল হচ্ছিল। অর্থাৎ নতুন দল সেখানে মোতায়েন হচ্ছিল। পুরোনো সেনারা কিছু রওনা হয়েছে, কিছু হচ্ছে। নতুন যারা তাদের কিছু সেনা পজিশনে গেছে। ঠিক এমন সময়ে আমরা আক্রমণ করি। ‘আমাদের প্রথম আক্রমণেই পাকিস্তান সেনাবাহিনীর কোম্পানি কমান্ডার নিহত হয়। কমান্ডার নিহত হওয়ায় পাকিস্তানি সেনারা পেছনে পালাতে থাকে। তারা প্রায় এক হাজার গজের মতো পিছু হটে একটি গ্রামে ডিফেন্স নেয়। সেখানে তাদের আর্টিলারি পজিশন ছিল। আমরা সামনে অগ্রসর হয়ে ডিফেন্স নিই। ক্রমশ আঘাত হেনে পাকিস্তানিদের পিছু হটিয়ে অগ্রসর হতে থাকি। ১০ ডিসেম্বর লাঙ্গলের হাটে পৌঁছি। ‘আমি আমাদের দলের একজনের কথা বলব। হাবিলদার রঙ্গু মিয়া। তাঁর চেহারা দেখলে মনে হতো যেন একটা ডাকাত। রঙ্গু মিয়া ও লুৎফর রহমান হাতীবান্ধা অপারেশনে শহীদ হন। তাঁদের কথা না বললেই নয়। ‘তখন বেলা সাড়ে আটটা। পাকিস্তানিদের ডান দিকের পজিশন ফল করেছে। কিন্তু বাঁ দিকের অবস্থান ছিল একটি বিওপিতে। বেশ উঁচুতে। আমাদের উচিত ছিল আগে বাঁ দিকের পজিশন দখল করা, পরে ডান দিকের পজিশনে আঘাত হানা। আমার প্ল্যানিংয়ে ভুল হওয়ায় আমি প্রথমে ডান ও পরে বাঁ দিকে আক্রমণ চালাই। কিন্তু ডান দিকে আক্রমণ চালিয়েই আমি আমার ভুল বুঝতে পারি। বাঁ দিক দখল না করতে পারলে যে আমরা সেখানে থাকতে পারব না, তাও বুঝতে পারলাম। ‘আমাদের একটি কোম্পানির কমান্ডার ছিলেন লুৎফর রহমান। তাঁর সঙ্গে ছিলেন রঙ্গু মিয়া। আমরা অ্যাটাকিং পজিশন থেকে এগোচ্ছি, বাঁ দিকে। সময় তখন বেলা সাড়ে ১০টা। আমরা অগ্রসর হওয়ার সঙ্গে সঙ্গে পাকিস্তানি আর্টিলারির গোলা এসে পড়তে থাকল। এই গোলা শূন্যেই ফাটে এবং ক্ষয়ক্ষতি হয় বেশি। এর মধ্য দিয়ে ওই দুজন (রঙ্গু মিয়া ও লুৎফর রহমান) নির্ভয়ে পাকিস্তানিদের বাংকারে চার্জ করেন। তাঁদের সাহস ও আত্মত্যাগ অতুলনীয়। দুজনই বাংকারে চার্জ করতে গিয়ে শহীদ হন।’   পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:১৯৭১-এ মৃত্যু বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
কম্পিউটার বিজ্ঞানের পরিভাষায় চলমান প্রোগ্রামিং ভাষা () বলতে এক শ্রেণীর উচ্চস্তরের প্রোগ্রামিং ভাষাকে বোঝায়। অন্যান্য অনেক প্রোগ্রামিং ভাষা যে কাজ গুলি কম্পাইলকরণ ধাপে নিষ্পন্ন করে, চলমান প্রোগ্রামিং ভাষাগুলিতে সেই কাজগুলি প্রোগ্রাম "রান" করার সময়, "চলমান" অবস্থায় নিষ্পন্ন করা হয়। এদের মধ্যে আছে প্রোগ্রামে নতুন কোড যোগ করা, প্রোগ্রামের ডেফেনিশন ও অবজেক্টগুলি সম্প্রসারণ করা, টাইপ ব্যবস্থা পরিবর্তন করা, ইত্যাদি এবং এগুলি সবই প্রোগ্রাম নির্বাহ বা "রান" করার সময় সংঘটিত হয়।  চলমান ভাষা হলেই যে তার টাইপ ব্যবস্থা চলমান হবে এরকম নিশ্চয়তা নেই। তবে বেশির ভাগ চলমান প্রোগ্রামিং ভাষায় চলমান টাইপকৃত (dynamically typed)।  উদাহরণ জাভাস্ক্রিপ্ট, পাইথন, রুবি, পিএইচপি, লুয়া, পার্ল ইত্যাদি জনপ্রিয় চলমান প্রোগ্রামিং ভাষা। নিম্নলিখিত প্রোগ্রামিং ভাষাগুলো সাধারণত চলমান প্রোগ্রামিং ভাষা বলে মনে করা হয়:   ActionScript  BeanShellChapter 24. Dynamic language support | Static.springsource.org| তারিখ=2013-07-17|  সি শার্প (using Reflection)  Clojure  Cobolscript  ColdFusion Markup Language  Common Lisp and most other লিস্প  Dylan  E  Elixir  Erlang  Gambas  GDScript  Groovy  জাভা (using Reflection)  জাভাস্ক্রিপ্ট  Julia  লুয়া  ম্যাটল্যাব / Octave  অবজেক্টিভ সি  পার্ল  পিএইচপি  PowerShell  Prolog  Python  R  Rebol  রুবি  Smalltalk  SuperCollider  Tcl  VBScript  Wolfram Language   তথ্যসূত্র   বিষয়শ্রেণী:প্রোগ্রামিং ভাষা
আঞ্জাদ () ভারতের মধ্য প্রদেশ রাজ্যের বারওয়ানি জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫১ মিটার (৪৯৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে আঞ্জাদ শহরের জনসংখ্যা হল ২২,৮৯০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে আঞ্জাদ এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ০৮:৪২, ৬ আগস্ট ২০২১ (ইউটিসি) চরকি (অনুসন্ধান ইঞ্জিন)   – (অপসারণের প্রস্তাবনা দেখুনলগ দেখুন) () 'চরকি (অনুসন্ধান ইঞ্জিন)' লিখে অনুসন্ধান করলে দুটো নির্ভরযোগ্য সংবাদপত্রের লিংক পাওয়া যায়। একটি এই সার্চ ইঞ্জিন চালুর খবর, অন্যটি অকার্যকর থাকার খবর। বর্তমানে এই সাইটটি একটি ভিডিও স্ট্রিমিং প্ল্যাটফর্ম হিসেবে কাজ করছে। অর্থাৎ, অতীতেও এর উল্লেখযোগ্যতা ছিলো না। বর্তমানে তো এর অস্তিত্বই নেই! — ইয়াহিয়া (আলাপ • অবদান) - ০৮:০৫, ১ আগস্ট ২০২১ (ইউটিসি) অপসারণে , সার্চ ইঞ্জিন হিসেবে সাইটটি সম্ভবত পরীক্ষামূলকভাবে চালু হয়েছিল।–ধর্মমন্ত্রী (আলাপ) ২০:১৬, ২ আগস্ট ২০২১ (ইউটিসি)  অপসারণে । বিজ্ঞাপনী নিবন্ধ। — Meghmollar2017 • আলাপ • ০৫:৩৫, ৩ আগস্ট ২০২১ (ইউটিসি)  : অকার্যকর ও বর্তমানে অস্তিত্বহীন সার্চ ইঞ্জিন। ≈ MS Sakib  «আলাপ»  ১৭:০৭, ৪ আগস্ট ২০২১ (ইউটিসি)  অপসারণে  —শাকিল (আলাপ · অবদান) ১৭:১৫, ৫ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পূর্ণেন্দু কর্মকার   প্রয়োজনীয় সংযোগ:   অনুরোধের অবস্থা:   যদি আমি স্বয়ংক্রিয় পরীক্ষণ অধিকার পাই তাহলে আমি বাংলা উইকিপিডিয়াতে আরো নতুন কিছু গুরুত্বপূর্ণ পাতা যোগ করতে পারি। আমি কোনদিনও অবাঞ্ছিত লেখা যোগ করবনা, কারণ আমি বিশেষভাবে অবগত আছি যে উইকিপিডিয়া একটি অতি দরকারী ও গুরুত্বপূর্ণ স্থান। যদিও উইকিপিডিয়াতে আমি বেশ নতুন, তবু আশা রইল যে আমার আবেদন নামঞ্জুর হবেনা। ধন্যবাদ। Purnendu karmakar (আলাপ) ০৫:২০, ১৫ জানুয়ারি ২০১৩ (ইউটিসি) উইকিপিডিয়াতে নতুন পাতা তৈরি করতে কোন ধরনের অধিকারের প্রয়োজন হয় না। তাই স্বয়ংক্রিয় পরীক্ষণ অধিকার না থাকলেও আপনি নিবন্ধ তৈরি করতে পারেন। একজন ব্যবহারকারী উইকিপিডিয়াতে তার কর্মকাণ্ডের উপরে ভিত্তি করেই এই ধরনের অধিকার পেয়ে থাকেন। সেক্ষেত্রে ব্যবহারকারীকে অবশ্যই তা অবদানের মান এবং সংখ্যা দিয়ে প্রশাসকসহ অন্যান্য ব্যবহারকারীদের বিশ্বস্ততা অর্জন করতে হয়। বাংলা উইকিপিডিয়াতে আপনি নতুন। আপনার সম্পাদনা সংখ্যাও বেশি নয়, ফলে এই অধিকার দেওয়ার জন্য আপনার সম্পাদনার মান এবং গ্রহনযোগ্যতা যাচাই করা সম্ভব হচ্ছে না। অনুগ্রহ করে উইকিপিডিয়ায় আপনি আরও স্বক্রিয় হোন এবং উইকিপিডিয়ার মানোন্নয়নে গঠনমূলক এবং মানসম্মত সম্পাদনা করুন। এবং পরে পুনরায় আবার আবেদন করুন।--বেলায়েত (আলাপ | অবদান) ১০:০৪, ১৫ জানুয়ারি ২০১৩ (ইউটিসি)
'use strict'; $( function () { 	$.each( document.querySelectorAll( '.switcher-container' ), function ( i, container ) { 		if ( i == 0 ) { mw.loader.using(['mediawiki.util'], function(){mw.util.addCSS('.switcher-container label input{margin-right:0.5em}')}) } 		var selected, $radio; 		var switchers = [] 		var radioName = 'switcher-' + i; 		$.each( container.children, function ( j, switcher ) { 			var label = switcher.querySelector( '.switcher-label' ); 			if ( !label || !label.childNodes.length ) { 				return; 			} 			switchers.push( switcher ); 			$radio = $( '<input>' ).prop({ type: 'radio', name: radioName }).on( 'click', function () { 				$( selected ).hide(); 				$( switcher ).show(); 				selected = switcher; 			} ); 			if ( !selected ) { 				// Mark the first one as selected 				selected = switcher; 				$radio.prop( 'checked', true ); 			} else if ( label.getAttribute( 'data-switcher-default' ) !== null ) { 				// Custom default 				$radio.click(); 			} else { 				// Hide non-default 				$( switcher ).hide(); 			} 			$( '' ).append( $radio, label.childNodes ).appendTo( container ); 			$( label ).remove(); 		} ); 		if ( switchers.length > 1 ) { 			$( 'সব দেখান' ).prepend( 				$( '<input>' ).prop({ type: 'radio', name: radioName }).on( 'click', function () { 					$( switchers ).show(); 					selected = switchers; 				} ) 			).appendTo( container ); 		} 		if ( switchers.length === 1 ) { 			$radio.remove(); 		} 	} ); } );
টেলিফোন লাইনের কানেকশন বা স্বল্প  খরচে কোনো দূরত্বে নেটওয়ার্ক তৈরির জন্য যে ক্যাবলটি ব্যবহৃত হয় সেটিই হলো টুইস্টেড পেয়ার ক্যাবল (Twisted Pair Cable)। টুইস্টেড পেয়ার ক্যাবলে মোড়ানো দুটি কপার তার থাকে এবং দুটিকে পৃথক করার জন্য  অপরিবাহী পদার্থ ব্যবহার করা হয়।  এ ক্যাবলে সাধারণত ৪ জোড়া তার একসাথে থাকে এবং প্রতি জোড়ায় একটি কমন রঙের (সাদা) হয় এবং বাকি তার গুলো হয় ভিন্ন রঙের। তারগুলো সংযোগের সময় ১, ২, ৩, ৪, ৫, ৬, ৭, ৮ নম্বরের ভিত্তিতে সংযোগ দিতে হয়। প্রতি জোড়া তারের এক একটির পুরুত্ব হয় ০.৪ মি.মি. থেকে ০.৯ মি.মি. । এ ক্যাবলে ডাটা ট্রান্সমিশন লস অত্যন্ত বেশি এবং ফ্রিক্যুয়েন্সি রেঞ্জ 5 MHz । এর ব্যান্ডউইথ 10 Mbps থেকে 1 Gbps ।  আবিষ্কার  thumb|মেরু উপরে তারের স্থানান্তর  আলেকজান্ডার গ্রাহাম বেল ১৮৮১ সালে এটি আবিষ্কার করেন।  টুইস্টেড পেয়ার ক্যাবলের প্রকারভেদ  টুইস্টেড পেয়ার ক্যাবল দু’প্রকার। যথা:  ক. আবরণহীন টুইস্টেড পেয়ার বা ইউটিপি (UTP – Unshielded Twisted Pair)  খ. আবরণযুক্ত টুইস্টেড পেয়ার বা এসটিপি (STP – Shielded Twisted Pair)  আবরণহীন টুইস্টেড পেয়ার বা ইউটিপি (UTP)  ইউটিপি ক্যাবল মূলত একাধিক জোড়া টুইস্টেড পেয়ার সমষ্টি যা আবার প্লাস্টিক আবরণে মোড়ানো থাকে। তারের মধ্যে দিয়ে যখন সিগন্যাল অতিক্রম করতে থাকে তখন এর শক্তি বা মান ক্রমান্বয়ে লোপ পেতে থাকে। মোচড়ের দৈর্ঘ্য ৫ থেকে ১৫ সে.মি.।  thumb|Unshielded twisted pair cable with different twist rates ল্যান (LAN) সংযোগের ক্ষেত্রে ইউটিপি ক্যাট-৬ (CAT-6) বেশি ব্যবহৃত হয়। এটি ১০ এমবিপিএস থেকে ১ জিবিপিএস রেটে ডেটা ট্রান্সমিট করতে পারে।  অসুবিধা  এ ধরনের ক্যাবলে ১০০ মিটারের বেশি দূরত্বে  ডেটা পাঠানো যায় না।  আবরণযুক্ত টুইস্টেড পেয়ার বা এসটিপি (STP) thumb|STP cable thumb|F/UTP cable thumb|S/FTP cable thumb|U/FTP, F/UTP and F/FTP are used in Cat 6a cables  এসটিপি ক্যাবলের বাইরের জ্যাকেট বা প্লাস্টিক আবরণ থাকে এবং প্রতিটি প্যাঁচানো জোড়া তারের মধ্যে একটি শিল্ড (Shield) বা শক্ত আবরণ থাকে। এ আবরণটি সাধারণত অ্যালুমিনিয়াম বা পলিসটার দ্বারা তৈরি, যা এসটিপি ক্যাবলকে ইলেক্ট্রোম্যাগনেটিক ইন্টারফেরেন্সের এর হাত থেকে রক্ষা করে। এ ক্যাবল মোটা ও শক্ত হওয়ায় নড়াচড়া অসুবিধাজনক। এ ক্যাবল দিয়ে 16 Mbps থেকে 500 Mbps রেটে ডেটা ট্রান্সমিশন হতে পারে। দুটি পৃথক তারকে প্যাঁচানোর  কারণে Radiated Noise এবং EMI (Electromagnetic Interference) দ্বারা ইউটিপি ক্যাবলে সিগন্যাল অপেক্ষাকৃত কম বাধাগ্রস্ত হয়।  টুইস্টেড পেয়ার ক্যাবলের সুবিধা  ১. কম দূরত্বে যোগাযোগের ক্ষেত্রে ব্যাপক ভাবে ব্যবহৃত হয়।  ২. টেলিফোন লাইনে সর্বপ্রথম টুইস্টেড পেয়ার ক্যাবল ব্যবহৃত হয়।  ৩. অন্যান্য ক্যাবলের চেয়ে দামে সস্তা।  ৪. সহজে স্থাপন করা যায়।  টুইস্টেড পেয়ার ক্যাবলের অসুবিধা  ১. ডেটা ট্রান্সমিশন ডিলে টাইম অন্যান্য ক্যাবলের চেয়ে বেশি।  ২. বেশি দূরত্বে  ডেটা পাঠালে ১০০ মিটার পরপর রিপিটার ব্যবহার করতে হয়।  ৩. ট্রান্সমিশন লসও অপেক্ষাকৃত বেশি।  টুইস্টেড পেয়ার ক্যাবলের ব্যবহার  ১. লোকাল এরিয়া নেটওয়ার্ক বা ইথারনেট।  ২. সকল ধরনের টেলিফোন নেটওয়ার্ক।  ৩. বাসাবাড়িতে ব্রডব্যান্ড ইন্টারনেট কানেকশন লাইন দিতে।   তথ্যসূত্র   বিষয়শ্রেণী:২ (সংখ্যা) বিষয়শ্রেণী:১৯শ শতাব্দীর উদ্ভাবন বিষয়শ্রেণী:যোগাযোগ বর্তনী বিষয়শ্রেণী:ভিডিও হার্ডওয়্যার
thumb|right|হাতে ঠেসে, চেপে মাখা ময়দার তাল বানানো হচ্ছে thumb|আটার মাখা তাল বেলন দিয়ে চ্যাপ্টা করে রুটি বানানোর জন্য তৈরি করা হচ্ছে মাখা ময়দার তাল বা সংক্ষেপে ময়দার তাল বলতে শস্যদানার ময়দা (মিহি প্রক্রিয়াজাত গুঁড়া) দিয়ে তৈরি মোটা, পুরু, নমনীয়, কদাচিৎ চটচটে আঠালো ও স্থিতিস্থাপক লেইকে বোঝায়। সাধারণত ময়দার সাথে সামান্য পরিমাণ পানি (জল) এবং প্রয়োজনে অন্য কোনও তরল (যেমন দুধ) হাত, উপকরণ বা যন্ত্রের সাহায্যে ফেটিয়ে, মাখিয়ে, মিশিয়ে, ঠেসে, চেপে, পিষে মাখা ময়দার তাল প্রস্তুত করা হয়। কখনও কখনও এর মধ্যে গাঁজনের জন্য ইস্ট (এক ধরনের ছত্রাকের গুঁড়া/মিশ্রণ) অথবা অন্য কোনও ধরনের খামির ব্যবহার করা হয়, যাতে তালটি কিছু সময় রেখে দিলে এর ভেতরের খামির থেকে বায়বীয় পদার্থ বের হয়ে সেটি ফুলে ওঠে। এছাড়া এতে বিভিন্ন ধরনের স্নেহ পদার্থ (তেল, ঘি, ময়ান), স্বাদগন্ধবর্ধক উপাদান, লবণ, চিনি, মধু, ডিম, ইত্যাদি যোগ করা হতে পারে। পানি বেশি থাকলে ময়দার তাল বেশি স্থিতিস্থাপক হয়, আর ময়ান বা স্নেহ পদার্থ বেশি থাকলে বেশি খাস্তা ও রান্নার পরে বেশি মচমচে হয়। ব্যবহৃত উপাদান, খামির, মেশানোর পদ্ধতি (দ্রুত নাকি বহুক্ষণ ঠেসে ও ফুলিয়ে), এবং রান্না বা সেঁকার পদ্ধতির উপর ভিত্তি করে মাখা ময়দার তাল বিভিন্ন প্রকারের হতে পারে।  বহু বিভিন্ন প্রকারের খাবার প্রস্তুত করার জন্য মাখা ময়দার তাল বানানো ও সেটিকে বিশেষ আকার প্রদান করার দরকার হয়। বিশেষ করে রুটি, পাঁউরুটি, বা রুটি-ভিত্তিক পদ রান্নার জন্য এটি আবশ্যক। এছাড়া নানরুটি, বিস্কুট, কেক বা পিঠা, কুকি (মিষ্টি কেক-সদৃশ বিস্কুট), ডুমো, পুরি, ফুলুরি, নুড্‌ল, পাস্তা, পেস্ট্রি (ময়দার লেচির বিভিন্ন পদ), পিৎজা (ময়দার গোলাকৃতি চ্যাপ্টা পাতলা সেঁকা লেচি), পকৌড়া বা বড়ার (পাইয়ের) শক্ত আবরণ এবং এই জাতীয় পদ তৈরিতেও মাখা ময়দার তাল ব্যবহার করা হয়। মাখা ময়দার তাল বিভিন্ন ধরনের শস্যদানার ময়দা থেকে প্রস্তুত করা হতে পারে, তবে বেশিরভাগ সময়েই গমের ময়দা বা আটা ব্যবহার করা হয়। এছাড়া ভুট্টা, চাল, রাই, শুঁটি, কাঠবাদাম এবং বিশ্ব জুড়ে ব্যবহৃত আরও অন্যান্য খাদ্যশস্য ও ফসলের দানা থেকে প্রাপ্ত ময়দাও ব্যবহৃত হতে পারে।  বিষয়শ্রেণী:রান্নার উপাদান
আমির খান (জন্ম: ১৮ ডিসেম্বর ১৯৮২ ইসলামাবাদে ) তিনি প্রাক্তন প্রথম শ্রেণির ক্রিকেটার যিনি চট্টগ্রাম বিভাগের প্রতিনিধিত্ব করেছেন। ২০০০-২০০১ থেকে ২০১১–২০১২ পর্যন্ত তিনি ৪২ টি প্রথম শ্রেণির ম্যাচে উপস্থিতি করেছেন। Ameer Khan at CricketArchiveAmeer Khan at ESPNcricinfo   আরও দেখুন    নাসির হোসেন   তথ্যসূত্র    বহিঃসংযোগ    আমির খান –ক্রিকইনফো  আমির খান –ক্রিকেট আর্কাইভ  বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:ইসলামাবাদের ক্রীড়াবিদ
মনিরুজ্জামান বলতে যাদেরকে বোঝানো হতে পারে;   মনিরুজ্জামান (অধ্যাপক) -স্টামফোর্ড বিশ্ববিদ্যালয় বাংলাদেশের উপাচার্য  মনিরুজ্জামান (গবেষক) -বাংলাদেশের শিক্ষাবিদ, লেখক এবং ভাষাবিজ্ঞানী  মনিরুজ্জামান (ক্রিকেটার) -(জন্ম: ১৫ জানুয়ারি ১৯৯০) বাংলাদেশের প্রথম শ্রেণির এবং লিস্ট এ ক্রিকেটার  মনিরুজ্জামান খান -(জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর বিক্রম খেতাব প্রদান করে  মনিরুজ্জামান মনির -(জন্মঃ ২৮ জানুয়ারি, ১৯৫২) হলেন একজন বাংলাদেশী গীতিকার। ১৯৭০ সালে তিনি বেতারের তালিকাভুক্ত গীতিকার হন  মনিরুজ্জামান ইসলামাবাদী -(১৮৭৫-১৯৫০) ছিলেন ইসলামী চিন্তাবিদ, জাতীয়তাবাদী আন্দোলনের সক্রিয় কর্মী ও সাংবাদিক   আরও দেখুন    আল মোহাম্মদ মনিরুজ্জামান,  (জন্ম: ২৫ অক্টোবর ১৯৭৬ ময়মনসিংহ ) একজন বাংলাদেশী ক্রিকেটার।   মোঃ মনিরুজ্জামান মনি, বাংলাদেশের রাজনৈতিক ব্যক্তিত্ব।[৫][৬] তিনি খুলনা সিটি কর্পোরেশনের সাবেক মেয়র।  মোহাম্মদ মনিরুজ্জামান মিঞা, (১৯৩৫ – ১৩ জুন, ২০১৬) ঢাকা বিশ্ববিদ্যালয়ের উপাচার্য হিসেবে ১৯৯০ সালের মার্চ থেকে ১৯৯২ সালে অক্টোবর পর্যন্ত দায়িত্ব পালন করেন।  মোহাম্মদ মনিরুজ্জামান, -(জন্ম: ১৫ আগস্ট, ১৯৩৬- মৃত্যু: ৩ সেপ্টেম্বর, ২০০৮) একজন বাংলাদেশী কবি, সাহিত্যিক ও ভাষা বিজ্ঞানি।
কাটিহার-শিলিগুড়ি লাইন হল একটি রেললাইন যা ভারতের বিহার রাজ্যের কাটিহারকে পশ্চিমবঙ্গের শিলিগুড়ি জংশনের সাথে, কিষাণগঞ্জ, আলুবাড়ি রোড জংশন (ইসলামপুর), ঠাকুরগঞ্জ, আধিকারী, নাক্সালবাড়ি এবং বাগডোগরা হয়ে সংযোগ করে। এটি একটি মিটার-গেজ ট্র্যাক যা ২০১১ সালে ব্রডগেজে রূপান্তরিত হয়।  শিলিগুড়ি জংশন এবং আলুয়াবাড়ি রোড জংশন (ইসলামপুর) এর মধ্যে অল্প দূরত্ব সহ সামান্য ভিন্ন রুট সহ আরেকটি রেললাইন রয়েছে এবং এর বিশদ বিবরণ হাওড়া-নিউ জলপাইগুড়ি লাইন নিবন্ধে পাওয়া যায়।   ইতিহাস    প্রারম্ভিক উন্নয়ন  ১৮৮০ এর দশকে এই এলাকায় রেলওয়ের উন্নয়ন শুরু হয়। ইস্ট ইন্ডিয়ান রেলওয়ে কোম্পানি ১৮৮৮ সালে মনিহারী-কাটিহার-কসবা বিভাগ খুলে এবং একই বছর উত্তরবঙ্গ রেলওয়ে কাটিহার-রায়গঞ্জ বিভাগ খুলে। বারসোই-কিশানগঞ্জ বিভাগটি ১৮৮৯ সালে খোলা হয়। এই সমস্ত লাইন ছিল মিটারগেজ লাইন। দার্জিলিং হিমালয়ান রেলওয়ে, ন্যারো-গেজ লাইন পরিচালনা করে, ১৯১৫ সালে শিলিগুড়ি থেকে কিশেনগঞ্জ পর্যন্ত তাদের কার্যক্রম প্রসারিত করে।  শিলিগুড়ি ১৮৭৮ সাল থেকে বাংলার পূর্ব অংশ হয়ে কলকাতার সংযুক্ত ছিল (বিস্তারিত হাওড়া-নতুন জলপাইগুড়ি লাইন দেখুন)। যাইহোক, ১৯৪৭ সালে ভারত বিভাগের সাথে, এই অঞ্চলে রেল পরিষেবা সম্পূর্ণভাবে ব্যাহত হয়। ১৯৪৯ সালে,  ন্যারোগেজ শিলিগুড়ি-কিষাণগঞ্জ বিভাগকে মিটারগেজে উন্নীত করা হয়। এইভাবে মনিহারী থেকে কাটিহার হয়ে শিলিগুড়ি পর্যন্ত সরাসরি মিটারগেজ সংযোগ ছিল। শিলিগুড়ি যাওয়ার একটি সাধারণ রুট ছিল সাহেবগঞ্জ লুপ হয়ে সাক্রিগালি ঘাট। মণিহারী ঘাটে ফেরি করে গঙ্গা পার। তারপর মিটারগেজ কাটিহার এবং বারসোই হয়ে কিশানগঞ্জ এবং অবশেষে ন্যারোগেজ শিলিগুড়িতে, আগে কিষাণগঞ্জ-শিলিগুড়ি মিটারগেজে রূপান্তরিত হয়। স্বল্প সময়ের জন্য হলেও এটি একটি ঐতিহাসিক পথ হিসেবে রয়ে গেছে।    ব্রডগেজ যুগে মিটারগেজ লাইন হিসেবে টিকে থাকা  ষাটের দশকে নতুন  এলাকায় ব্রডগেজ লাইন স্থাপন করা হয় এবং ১৯৭১ সালে ফারাক্কা ব্যারেজের উপর রেল সেতুর মাধ্যমে শিলিগুড়ি আবার সরাসরি কলকাতার সাথে  দ্বারা সরাসরি যুক্ত হয়। মুকুরিয়া থেকে আলুবাড়ি রোড পর্যন্ত ব্রডগেজ লাইনের একটি অংশ মিটারগেজ লাইনের পাশাপাশি চলে গেছে। মিটারগেজ লাইন ২০১১ সাল থেকে  বহু বছর ধরে টিকে ছিল।  একজন ভারতীয় রেলওয়ে ফ্যান ক্লাব উৎসাহী রিপোর্ট করেন (জুন ২০০৫ সালে): "শিলিগুড়ির কাছে, একটি এমজি লাইন ডানদিকে উঠে এসেছে, কিছুটা উঁচু বাঁধে এবং রাস্তার সমান্তরালভাবে চলতে থাকে৷ এটি হল শিলিগুড়ি-কিশানগঞ্জ-কাটিহার এমজি লাইন যা এখনও বিদ্যমান। বাগডোগরা এই লাইনের একটি স্টেশন, আসলে বিমানবন্দরের রানওয়ে প্রায় স্টেশনের সীমার মধ্যেই শেষ! রাস্তা এবং রেল উভয়ই উত্তর দিকে বাঁক, কিন্তু তারপর রেলপথের উপর দিয়ে রাস্তা পার হওয়ার সাথে সাথে বিচ্যুত হয়। এই ওভারপাসটি শিলিগুড়ি-নিউ মাল জংশন-আলিপুরদুয়ার জংশন-সমুকতলা রোড লাইন এবং ডিএইচআর-এর উপরে। আগেরটি ২০০০ সালে এমজি ছিল এবং এখন ব্রডগেজ।   গেজ রূপান্তর  শিলিগুড়ি-কাটিহার লাইন ছিল এই এলাকার শেষ টিকে থাকা মিটার-গেজ লাইন। আলুবাড়ি রোড-কাটিহার বিভাগে ইতিমধ্যেই মিটারগেজ লাইনের পাশাপাশি একটি ব্রড-গেজ লাইন চলছে।  দীর্ঘ আলুয়াবাড়ি রোড-শিলিগুড়ি বিভাগ রূপান্তর করতে হবে। রূপান্তরের কাজ ২০০৮ সালে নেওয়া হয়, বিভাগে ট্রেন পরিষেবা স্থগিত করা হয় এবং ২০১১ সালের প্রথম দিকে রূপান্তরের কাজ শেষ হয়।   তথ্যসূত্র   বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:শিলিগুড়ির পরিবহন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:বিহারের রেললাইন বিষয়শ্রেণী:কাটিহারের পরিবহন বিষয়শ্রেণী:১৮৭৮-এ চালু রেলপথ বিষয়শ্রেণী:১৮৭৮-এ ভারতে প্রতিষ্ঠিত
শাইখ আসহাবুল ইয়ামিন ছিলেন একজন বাংলাদেশী শিক্ষার্থী ও ২০২৪ সালের কোটা সংস্কার আন্দোলনের আন্দোলনকারী। তিনি রাজধানীর মিরপুরের মিলিটারি ইনস্টিটিউট অব সায়েন্স অ্যান্ড টেকনোলজির কম্পিউটার বিজ্ঞান ও প্রকৌশল বিভাগের ৪র্থ বর্ষের শিক্ষার্থী ছিলেন। ১৮ই জুলাই আন্দোলন চলাকালে পুলিশ সদস্যদের গুলিতে তিনি মৃত্যুবরণ করেন।   ব্যক্তিগত জীবন  শাইখ আসহাবুল ইয়ামিন ২০০১ সালে ঢাকায়  জন্মগ্রহণ করেন। পিতৃনিবাস কুষ্টিয়ার কুমারখালী। পিতার নাম মো. মহিউদ্দিন, সাবেক ব্যাংক কর্মকর্তা। শাইখ আসহাবুল ইয়ামিন এক ভাই ও এক বোন ছিলো, দুই ভাই-বোনের মধ্যে ইয়ামিন ছিলেন ছোট। সে সাভারের ক্যান্টনমেন্ট পাবলিক স্কুল অ্যান্ড কলেজ থেকে এসএসসি ও এইচএসসি পাস করেছে।   ২০২৪ এর কোটা সংস্কার আন্দোলন   শাইখ আসহাবুল ইয়ামিন ছিলেন ২০২৪ সালের বাংলাদেশে কোটা সংস্কার আন্দোলনের একজন আন্দোলনকারী।   মৃত্যু   ১৮ই জুলাই দুপুর ১:৪৫ থেকে ২টা ২০ মিনিটের মধ্যে, সাভার বাস স্ট্যান্ডের পুরাতন ওভারব্রিজের কাছাকাছি পুলিশের এপিসিটি অবস্থান করছিল। সেই সময়, মহাসড়কের বিপরীত দিক থেকে আন্দোলনকারীদের মধ্যে ইয়ামিন কোনো এক ফাঁকে প্রথমে সার্ভিস লেন, পরে মূল সড়কের সড়ক বিভাজক টপকে এপিসিটির ওপরে উঠে যান। এপিসির ওপর ওঠার পরপরই তিনি বুকের বাম পাশে ছররা গুলির আঘাতে এপিসির ছাদেই লুটিয়ে পড়েন। সাভারের রানা প্লাজা ও ভ্যাট অফিসের মধ্যবর্তী স্থানে পৌঁছানোর পর, এপিসির ভিতর থেকে একজন পুলিশ সদস্য একটি দরজা খুলে এবং আরেকজন হ্যাচ খুলে উপরে উঠে এসে ইয়ামিনকে রাস্তার উপর ফেলে দেন, যা ছিল অত্যন্ত নির্মম ও অমানবিক।   কিংবদন্তি  শাইখ আসহাবুল ইয়ামিন এর স্মরণে সাভারের পাকিজা মোড়ে শহিদ ইয়ামিন চত্বর নামে একটি স্মৃতিস্তম্ভ নির্মাণ করা হয়েছে। এছাড়াও শিক্ষার্থীদের উদ্যোগে জাহাঙ্গীরনগর বিশ্ববিদ্যালয়ের বিশমাইল গেট সংলগ্ন ফুট ওভারব্রিজের নামকরণ করা হয়েছে শহিদ আসহাবুল ইয়ামিন ওভারব্রিজ।   তথ্যসূত্র   বহিঃসংযোগ  বিষয়শ্রেণী:২০০১-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ছাত্র–জনতার অভ্যুত্থানে নিহত ব্যক্তি বিষয়শ্রেণী:বিক্ষোভ-সম্পর্কীয় মৃত্যু
পাতনাগড় () ভারতের ওড়িশা রাজ্যের বালানগির জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৩ মিটার (৭৯৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পাতনাগড় শহরের জনসংখ্যা হল ১৮,৬৮৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে পাতনাগড় এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
অন্তরে অন্তরে ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করছেন শিবলি সাদিক। কাহিনী লিখেছেন ফেরদৌস ও চিত্রনাট্য লিখেছেন শিবলি সাদিক। আশা প্রডাকশনস লিমিটেডের ব্যানারে চলচ্চিত্রটি প্রযোজনা করেছেন মেহবুব হোসেন। এতে মূল চরিত্রে অভিনয় করেছেন সালমান শাহ, মৌসুমী, আনোয়ারা, রাজিব প্রমুখ।   কাহিনী সংক্ষেপ  রওশন চৌধুরীর ছেলে এক বিদেশী মেয়েকে বিয়ে করে বাড়ি আসলে তিনি তার ছেলেকে ত্যাজ্য করেন এবং তার স্ত্রী ফাতেমা চৌধুরীকে তারা যেন কোনভাবেই এই বাড়িতে না ঢুকতে পারে এমন ওয়াদা করান। ফাতেমা চৌধুরী মৃত্যুশয্যায় তার স্বামীর আদেশ মেনে নেন। রওশন চৌধুরীর মৃত্যুর পর জেলে সম্প্রদায়ের মধ্যে ঝামেলা দেখা দিলে রওশন চৌধুরী মীমাংসা করতে যান। এই সময় মানিক জেলের মেয়ে ঝিনুক তার মাথায় পাথর ছুড়ে মারে। ফাতেমা চৌধুরীর ঝিনুককে ভালো লাগে এবং তাকে তার পালিত নাতি হিসেবে মানিকের কাছ থেকে চেয়ে নেয়। ঝিনুক চৌধুরী বাড়িতে বড়ো হতে থেকে। ইতোমধ্যে বিদেশ ফেরত শান তার দাদীর সাথে দেখা করতে আসে। কিন্তু ফাতেমা চৌধুরী তার স্বামীকে দেওয়া ওয়াদা পালন করার জন্য তাকে বাড়িতে আশ্রয় দিতে অস্বীকৃতি জানায়। পরে শান অসুস্থ হয়ে পরলে তাকে বাড়িতে ডেকে নেয়। ঝিনুকের সেবা শুশ্রূষায় শান ভালো হয়ে উঠে। দাদী শানের বিয়ে তার আরেক নাতনী কান্তার সাথে ঠিক করে। কিন্তু শান ঝিনুককে ভালোবাসে। দাদী তা জানতে পারলে ঝিনুককে বাড়ি থেকে বের করে দেয়। এ নিয়েই কাহিনী আবর্তিত হয়।   শ্রেষ্ঠাংশে   সালমান শাহ - শান  মৌসুমী - ঝিনুক  আনোয়ারা - ফাতেমা রওশন চৌধুরী, শানের দাদী  রাজিব - মানিক, ঝিনুকের বাবা  নাসির খান - জাহেদ চৌধুরী  শারমিন - ফাতেমা চৌধুরীর মেয়ে  শশী - কান্তা চৌধুরী, জাহেদ চৌধুরীর মেয়ে  শওকত আকবর - রওশন চৌধুরী, শানের দাদা  ফকরুল হাসান বৈরাগী  দিলদার  কবির খাঁ - রজব  জামিলুর রহমান শাখা - ফাতেমা চৌধুরীর ম্যানেজার  সেতু ইসলাম  আলী আমজাদ   সঙ্গীত  অন্তরে অন্তরে ছায়াছবিটির সঙ্গীত পরিচালনা করেছেন আলম খান। গীত রচনা করেছেন মনিরুজ্জামান মনির। গানে কণ্ঠ দিয়েছেন রুনা লায়লা, এন্ড্রু কিশোর, খান আসিফ আগুন, রিজিয়া পারভিন ও খালিদ হাসান মিলু।   গানের তালিকা    পুরস্কার   পুরস্কার  বিভাগ  বিজয়ীজাতীয় চলচ্চিত্র পুরস্কার  শ্রেষ্ঠ পার্শ্বচরিত্রে অভিনেত্রী  আনোয়ারা  শ্রেষ্ঠ নারী কণ্ঠশিল্পী  রুনা লায়লা    তথ্যসূত্র    বহিঃসংযোগ       বিষয়শ্রেণী:১৯৯৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র